A BIZOTTSÁG 158/2007/EK RENDELETE
(2007. február 16.)
az 1358/2003/EK rendeletnek a közösségi repülőterek jegyzékének tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a légi személy-, áru- és postaiküldemény-szállításra vonatkozó statisztikai adatgyűjtésről szóló, 2003. február 27-i 437/2003/EK európai parlamenti és tanácsi rendeletre (1) és különösen annak 10. cikkére,
mivel:
(1)
A 437/2003/EK rendelet 10. cikkével összhangban a Bizottság megállapítja az említett rendelet mellékleteiben szereplő előírások kiigazításához szükséges intézkedéseket.
(2)
A légi közlekedésben beállt változások miatt a közösségi repülőtereknek a 2003. július 31-i 1358/2003 bizottsági rendelet (2) I. mellékletében megállapított jegyzékét és azok kategóriáit az említett mellékletben meghatározott szabályokkal összhangban frissíteni kell.
(3)
Ezért az 1358/2003/EK rendeletet ennek megfelelően módosítani kell.
(4)
Az e rendeletben meghatározott intézkedések összhangban vannak a Statisztikai Programbizottság véleményével,
ELFOGADTA EZT A RENDELETET:
1. cikk
A 437/2003/EK rendelet 3. cikkének (2) és (3) bekezdése alkalmazásában a kizárólag alkalmi kereskedelmi forgalmat lebonyolító repülőterek kivételével a közösségi repülőtereknek az 546/2005/EK bizottsági rendelet (3) II. mellékletével módosított 1358/2003/EK rendelet I. mellékletében megállapított jegyzékének, valamint e repülőterek kategóriáinak helyébe az e rendelet mellékletében szereplő jegyzék lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. február 16-án.